
	Grozījumi akta projektā

	Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā.

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu.
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko Regulu (ES) 2021/691 groza attiecībā uz atbalstu atlaišanu gaidošajiem darba ņēmējiem uzņēmumos, kuros notiek pārstrukturēšana
(COM(2025)0140 – C10‑0060/2025 – 2025/0073(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0140),
–	ņemot vērā Līguma par Eiropas Savienības darbību 294. panta 2. punktu un 175. pantu, saskaņā ar kuriem Komisija tam ir iesniegusi priekšlikumu (C10‑0060/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas budžeta izvērtējumu,
–	ņemot vērā Reglamenta 60. un 58. pantu,
–	ņemot vērā Eiropas Ekonomikas un sociālo lietu komitejas atzinumu[footnoteRef:1], [1:  	OV C, …, ELI: http://data.europa.eu/eli/C/2024/.../oj / Oficiālajā Vēstnesī vēl nav publicēts. ] 

–	ņemot vērā Reģionu komitejas atzinumu[footnoteRef:2], [2:  	OV C, …, ELI: http://data.europa.eu/eli/C/2024/.../oj / Oficiālajā Vēstnesī vēl nav publicēts. ] 

–	ņemot vērā Nodarbinātības un sociālo lietu komitejas ziņojumu (A10‑0000/2025),
1.	pieņem pirmajā lasījumā turpmāk izklāstīto nostāju;
2.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.




[bookmark: restart]<RepeatBlock-Amend><Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>6. apsvērums</Article>
	

	Komisijas ierosinātais teksts
	Grozījums

	(6)	EGF joprojām ir liela nozīme kā instrumentam ar elastīgu pieeju, kas sniedz atbalstu darba ņēmējiem, kuri zaudē darbu vērienīgu pārstrukturēšanas pasākumu dēļ, un palīdz tiem pēc iespējas ātrāk atrast citu darbu. Savienībai būtu jāturpina sniegt darbu zaudējušiem darba ņēmējiem īpašu vienreizēju atbalstu, lai atvieglotu šo personu reintegrāciju ilgtspējīgā pienācīgas kvalitātes nodarbinātībā tādās jomās, nozarēs, teritorijās vai darba tirgos, kurus negatīvi ietekmējuši ievērojami ekonomikas traucējumi. ES ir jānodrošina noturīga uzplauksme un konkurētspēja, vienlaikus saglabājot savu unikālo sociālo tirgus ekonomiku, sekmīgi īstenojot divējādo pārkārtošanos un aizsargājot savu demokrātiju, ekonomisko drošību un ģeopolitisko statusu. Lai aizsargātu ES kā ekonomikas lielvaras nākotni un panāktu progresu divējādās digitālās un zaļās pārkārtošanās jomā, ir būtiski atbalstīt atlaišanu gaidošos darba ņēmējus uzņēmumos, kuros notiek pārstrukturēšana, lai tie varētu apgūt prasmes, kas atvieglos pāreju uz citu amatu vai jauna darba atrašanu.
	(6)	EGF joprojām ir liela nozīme kā instrumentam ar elastīgu pieeju, kas sniedz atbalstu darba ņēmējiem, kuri zaudē darbu vērienīgu pārstrukturēšanas pasākumu dēļ, un palīdz tiem pēc iespējas ātrāk atrast citu darbu. Savienībai būtu jāturpina sniegt darbu zaudējušiem darba ņēmējiem īpašu vienreizēju atbalstu, lai atvieglotu šo personu reintegrāciju ilgtspējīgā pienācīgas kvalitātes nodarbinātībā tādās jomās, nozarēs, teritorijās vai darba tirgos, kurus negatīvi ietekmējuši ievērojami ekonomikas traucējumi. ES ir jānodrošina noturīga uzplauksme, stratēģiskā autonomija un konkurētspēja, vienlaikus saglabājot savu unikālo sociālo tirgus ekonomiku, sekmīgi īstenojot divējādo pārkārtošanos un aizsargājot savu demokrātiju, ekonomisko drošību un ģeopolitisko statusu. Ražošanas modeļu izmaiņas saistībā ar divējādo digitālo un zaļo pārkārtošanos būs cieši saistītas ar pārstrukturēšanas procesiem, kas var būt būtiski, lai nodrošinātu uzņēmuma ekonomisko ilgtspēju un ilgtermiņa nodarbinātības stabilitāti, tādējādi stiprinot Savienības konkurētspēju un vienlaikus saglabājot darbvietas. Lai aizsargātu ES kā ekonomikas lielvaras nākotni un panāktu progresu divējādās digitālās un zaļās pārkārtošanās jomā, ir būtiski atbalstīt atlaišanu gaidošos darba ņēmējus uzņēmumos, kuros notiek pārstrukturēšana, lai tie varētu apgūt prasmes, kas atvieglos pāreju uz citu amatu vai jauna darba atrašanu. Ja šis pārstrukturēšanas process ietekmē uzņēmumu tiešo piegādātāju vai pakārtoto lietotāju darbību, arī šo uzņēmumu nodarbinātajiem darbiniekiem vajadzētu būt tiesīgiem saņemt atbalstu. Minētajiem uzņēmumiem šādos gadījumos būtu jāsniedz pierādījumi, ka pastāv pierādīta cēloņsakarība ar sākotnējo pārstrukturēšanas procesu.


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>7. apsvērums</Article>
	

	Komisijas ierosinātais teksts
	Grozījums

	(7)	Tāpēc Regula (ES) 2021/691 ir jāgroza, lai EGF varētu piedāvāt palīdzību arī darba ņēmējiem, kuri vēl strādā uzņēmumos, kuros notiek pārstrukturēšana, bet zina, ka tiks atlaisti. Tā kā šie darba ņēmēji joprojām ir aktīvi nodarbināti, viņu darba devējs var pieprasīt palīdzību ar attiecīgo dalībvalstu iestāžu starpniecību. Tā kā EGF īsteno dalītā pārvaldībā, EGF līdzfinansējumu var pieprasīt dalībvalstu iestādes, ja šādu pieprasījumu tās ir saņēmušas no uzņēmuma un uzņēmums piekrīt nodrošināt valsts līdzfinansējumu. Ja EGF finansiālais ieguldījums tiek piešķirts, attiecīgajai dalībvalstij pieprasītie līdzekļi būtu jādara pieejami uzņēmumam divu nedēļu laikā pēc to saņemšanas. Uzņēmumam ne vēlāk kā sešus mēnešus pēc palīdzības īstenošanas beigām būtu jādara dalībvalstij pieejama visa informācija, kas ir vajadzīga noslēguma ziņojuma sagatavošanai par attiecīgā finansiālā ieguldījuma īstenošanu. Komisija sagatavos atbalsta saņēmēju apsekojumu, un uzņēmumam būtu jāinformē par piekļuvi apsekojumam tos darba ņēmējus, kuri piedalījās programmā.
	(7)	Tāpēc Regula (ES) 2021/691 ir jāgroza, lai EGF varētu piedāvāt palīdzību arī darba ņēmējiem, kuri vēl strādā uzņēmumos, kuros notiek pārstrukturēšana, bet zina, ka tiks atlaisti, tostarp to piegādātājiem vai pakārtotajiem lietotājiem. Lai nodrošinātu EGF izdevumu efektivitāti, atbalsts uzņēmumiem, kuros notiek pārstrukturēšana, būtu jāpiešķir tikai tad, ja šis process atbalsta divējādo zaļo un digitālo pārkārtošanos. Tā kā šie darba ņēmēji joprojām ir aktīvi nodarbināti, viņu darba devējs var pieprasīt palīdzību ar attiecīgo dalībvalstu iestāžu starpniecību. Ja pārstrukturēšanas process skar vairākus uzņēmumus, dalībvalstij izņēmuma kārtā būtu jāatļauj iesniegt kolektīvus pieteikumus. Tā kā EGF īsteno dalītā pārvaldībā, EGF līdzfinansējumu var pieprasīt dalībvalstu iestādes, ja šādu pieprasījumu tās ir saņēmušas no uzņēmuma un uzņēmums piekrīt nodrošināt valsts līdzfinansējumu. Ja EGF finansiālais ieguldījums tiek piešķirts, attiecīgajai dalībvalstij pieprasītie līdzekļi būtu jādara pieejami uzņēmumam pēc iespējas drīzāk un jebkurā gadījumā divu nedēļu laikā pēc to saņemšanas. Uzņēmumam ne vēlāk kā sešus mēnešus pēc palīdzības īstenošanas beigām būtu jādara dalībvalstij pieejama visa informācija, kas ir vajadzīga noslēguma ziņojuma sagatavošanai par attiecīgā finansiālā ieguldījuma īstenošanu. Komisija sagatavos atbalsta saņēmēju apsekojumu, un uzņēmumam būtu jāinformē par piekļuvi apsekojumam tos darba ņēmējus, kuri piedalījās programmā.


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>7.a apsvērums (jauns)</Article>
	

	Komisijas ierosinātais teksts
	Grozījums

	
	(7a)	Tā kā darba ņēmēji, kurus skar nenovēršama darba zaudēšana, joprojām ir aktīvi nodarbināti, pārstrukturēšanas procesa laikā darbinieki ir jāinformē. Tāpēc uzņēmumiem ir jāievēro spēkā esošie valsts tiesību akti par sociālo dialogu, darba koplīguma slēgšanas sarunām un arodbiedrību iesaistīšanu pārstrukturēšanas procesā kopumā un ar EGF atbalstu finansēto mērķpakešu īstenošanā.


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>9. apsvērums</Article>
	

	Komisijas ierosinātais teksts
	Grozījums

	(9)	Sniedzot atbalstu atlaišanu gaidošajiem darba ņēmējiem uzņēmumos, kuros notiek pārstrukturēšana, būtu jāņem vērā esošie atbalsta veidi, kas ir pieejami saskaņā ar valsts pasākumiem. Saīsināta darba laika shēmām nevajadzētu būt tiesīgām saņemt EGF atbalstu, jo tās ir saistītas nevis ar darba zaudēšanu, bet gan ar darba īslaicīgu apturēšanu. Ja valsts pasākumi atļauj tā rīkoties, uzņēmums, kas pieprasīja atbalstu, var slēgt apakšuzņēmuma līgumus par saskaņotā individualizēto pasākumu kopuma vai tā daļu īstenošanu.
	(9)	Sniedzot atbalstu atlaišanu gaidošajiem darba ņēmējiem uzņēmumos, kuros notiek pārstrukturēšana, būtu jāpapildina esošie atbalsta veidi, kas ir pieejami saskaņā ar valsts pasākumiem, un jāatbalsta divējādā digitālā un zaļā pārkārtošanās, veicot darba ņēmēju pārkvalifikāciju un prasmju pilnveidi un tādējādi nodrošinot kvalitatīvu darbvietu radīšanu un pienācīgus darba apstākļus. Saīsināta darba laika shēmām nevajadzētu būt tiesīgām saņemt EGF atbalstu, jo tās ir saistītas nevis ar darba zaudēšanu, bet gan ar darba īslaicīgu apturēšanu. Ja valsts pasākumi atļauj tā rīkoties, uzņēmums, kas pieprasīja atbalstu, var slēgt apakšuzņēmuma līgumus par saskaņotā individualizēto pasākumu kopuma vai tā daļu īstenošanu.


Or. <Original>{EN}en</Original>
</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>10. apsvērums</Article>
	

	Komisijas ierosinātais teksts
	Grozījums

	(10)	Ja pasākumi ir paredzēti atlaišanu gaidošiem darba ņēmējiem uzņēmumos, kuros notiek pārstrukturēšana, to līdzfinansējuma likmei vajadzētu būt vienādai ar līdzfinansējuma likmi, kas noteikta EGF palīdzībai, kura ir paredzēta darbu zaudējušiem darba ņēmējiem. Valsts līdzfinansējums būtu jānodrošina tiem uzņēmumiem, kuri vēlas saņemt EGF atbalstu.
	(10)	Ja pasākumi ir paredzēti atlaišanu gaidošiem darba ņēmējiem uzņēmumos, kuros notiek pārstrukturēšana, to līdzfinansējuma likmei vajadzētu būt vienādai ar līdzfinansējuma likmi, kas noteikta EGF palīdzībai, kura ir paredzēta darbu zaudējušiem darba ņēmējiem. Attiecīgā gadījumā piegādātājiem vai pakārtotajiem lietotājiem, kas iekļauti kolektīvajos pieteikumos, būtu jānodrošina līdzfinansējums, ar ko sedz atbalstu saviem darbiniekiem. Valsts līdzfinansējums būtu jānodrošina tiem uzņēmumiem, kuri vēlas saņemt EGF atbalstu.


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>14.a apsvērums (jauns)</Article>
	

	Komisijas ierosinātais teksts
	Grozījums

	
	(14a)	Dažās dalībvalstīs pašreizējais EGF tiek regulāri izmantots, savukārt citās dalībvalstīs izmantošanas līmenis iepriekš ir bijis zems. Tāpēc minētajās dalībvalstīs būtu jāorganizē informācijas kampaņas, lai palielinātu informētību par EGF pieejamību. Komisijai būtu jāpalīdz dalībvalstīm, sniedzot tehniskus norādījumus un apmainoties ar paraugpraksi.


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>1. pants – 1. daļa – 1. punkts</Article>
<DocAmend2>Regula (ES) 2021/691</DocAmend2>
<Article2>1. pants – 2. punkts</Article2>
	

	Komisijas ierosinātais teksts
	Grozījums

	2.	Saskaņā ar šīs regulas 4. pantu EGF sniedz atbalstu darba ņēmējiem, kuri ir zaudējuši darbu, un pašnodarbinātām personām, kuras ir beigušas savu darbību, kamēr norisinās lieli pārstrukturēšanas pasākumi, kā arī atlaišanu gaidošajiem darba ņēmējiem uzņēmumos, kuros notiek pārstrukturēšana.;
	2.	Saskaņā ar šīs regulas 4. pantu EGF sniedz atbalstu darba ņēmējiem, kuri ir zaudējuši darbu, un pašnodarbinātām personām, kuras ir beigušas savu darbību, kamēr norisinās lieli pārstrukturēšanas pasākumi, kā arī atlaišanu gaidošajiem darba ņēmējiem uzņēmumos, kuros notiek pārstrukturēšana, tostarp to tiešajiem piegādātājiem vai pakārtotajiem lietotājiem, ar noteikumu, ka pirms EGF pieteikuma iesniegšanas ir izpildītas Direktīvā 98/59/EK noteiktās valsts saistības un pārstrukturēšanas process veicina divējādo digitālo un zaļo pārkārtošanos.;


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>1. pants – 1. daļa – 2. punkts</Article>
<DocAmend2>Regula (ES) 2021/691</DocAmend2>
<Article2>2. pants – 1. punkts</Article2>
	

	Komisijas ierosinātais teksts
	Grozījums

	1.	EGF atbalsta sociālekonomiskās pārmaiņas, kuras izraisījusi globalizācija un izmaiņas tehnoloģiju attīstībā un vides aizsardzībā, un šajā nolūkā palīdz darbu zaudējušiem darba ņēmējiem un darbību beigušām pašnodarbinātām personām pielāgoties strukturālām pārmaiņām. EGF ir ārkārtas fonds. Atbilstoši minētajam statusam EGF palīdz īstenot Eiropas sociālo tiesību pīlārā noteiktos principus un uzlabo sociālo un ekonomisko kohēziju starp reģioniem un dalībvalstīm.
	1.	EGF atbalsta sociālekonomiskās pārmaiņas, kuras izraisījusi globalizācija un izmaiņas tehnoloģiju attīstībā un vides aizsardzībā, un šajā nolūkā palīdz darbu zaudējušiem darba ņēmējiem un darbību beigušām pašnodarbinātām personām pielāgoties strukturālām pārmaiņām. EGF atbalsta arī darba ņēmējus vai pašnodarbinātas personas, kurām draud nenovēršama darba zaudēšana. EGF ir ārkārtas fonds. Atbilstoši minētajam statusam EGF palīdz īstenot Eiropas sociālo tiesību pīlārā noteiktos principus, veicina ilgtspējīgu nodarbinātību un uzlabo sociālo un ekonomisko kohēziju starp reģioniem un dalībvalstīm.


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>1. pants – 1. daļa – 4. punkts – b apakšpunkts</Article>
<DocAmend2>Regula (ES) 2021/691</DocAmend2>
<Article2>4. pants – 2. punkts – d apakšpunkts</Article2>
	

	Komisijas ierosinātais teksts
	Grozījums

	d)	dalībvalsts uzņēmumā, kurā notiek pārstrukturēšana, ir vismaz 200 atlaišanu gaidošu darba ņēmēju.;
	d)	dalībvalsts uzņēmumā, kurā notiek pārstrukturēšana, tās rezultātā ir vismaz 200 atlaišanu gaidošu darba ņēmēju, tostarp darba ņēmēju skartajos piegādātāju vai pakārtoto lietotāju uzņēmumos.;


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>1. pants – 1. daļa – 6. punkts</Article>
<DocAmend2>Regula (ES) 2021/691</DocAmend2>
<Article2>6. pants – 1. punkts – c apakšpunkts</Article2>
	

	Komisijas ierosinātais teksts
	Grozījums

	c)	atlaišanu gaidošie darba ņēmēji uzņēmumā, kurā notiek pārstrukturēšana. Minētie darba ņēmēji saglabā tiesības saņemt atbalstu pat tad, ja faktiski darba attiecības jau ir izbeigtas. Atbalsttiesīgi ir tikai tādi pārstrukturēšanas pasākumi, kuri saskaņā ar Direktīvu 98/59/EK kvalificējas kā kolektīvā atlaišana.;
	c)	atlaišanu gaidošie darba ņēmēji uzņēmumā, kurā notiek pārstrukturēšana, tostarp tā tiešajos piegādātājos vai pakārtotajos lietotājos. Minētie darba ņēmēji saglabā tiesības saņemt atbalstu pat tad, ja faktiski darba attiecības jau ir izbeigtas. Darba ņēmēji, kas nodarbinātības laikā saņēmuši EGF atbalstu, netiek izslēgti no turpmāka atbalsta saņemšanas pēc darba attiecību izbeigšanas. Atbalsttiesīgi ir tikai tādi pārstrukturēšanas pasākumi, kuri saskaņā ar Direktīvu 98/59/EK kvalificējas kā kolektīvā atlaišana.;


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>1. pants – 1. daļa – 7. punkts – a apakšpunkts</Article>
<DocAmend2>Regula (ES) 2021/691</DocAmend2>
<Article2>7. pants – 1. punkts</Article2>
	

	Komisijas ierosinātais teksts
	Grozījums

	1.	Finansiālu ieguldījumu no EGF var sniegt aktīviem darba tirgus politikas pasākumiem, kas ir daļa no saskaņotā pakalpojumu kopuma un kas paredzēti, lai veicinātu paredzēto atbalsta saņēmēju, jo īpaši to, kuri atrodas visnelabvēlīgākajā situācijā, reintegrāciju nodarbinātībā vai pašnodarbinātībā vai lai palīdzētu 6. panta pirmās daļas c) apakšpunktā minētajiem darba ņēmējiem apgūt prasmes, kas tiem vajadzīgas, lai varētu strādāt citā amatā pie sava pašreizējā darba devēja vai pie cita darba devēja.;
	1.	Finansiālu ieguldījumu no EGF var sniegt aktīviem darba tirgus politikas pasākumiem, kas ir daļa no saskaņotā pakalpojumu kopuma un kas paredzēti, lai veicinātu paredzēto atbalsta saņēmēju, jo īpaši to, kuri atrodas visnelabvēlīgākajā situācijā, reintegrāciju nodarbinātībā vai pašnodarbinātībā vai lai palīdzētu 6. panta pirmās daļas c) apakšpunktā minētajiem darba ņēmējiem apgūt prasmes, kas tiem vajadzīgas, lai varētu strādāt citā amatā pie sava pašreizējā darba devēja vai pie cita darba devēja, vēlams savā izcelsmes reģionā.;


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>1. pants – 1. daļa – 7. punkts – b apakšpunkts</Article>
<DocAmend2>Regula (ES) 2021/691</DocAmend2>
<Article2>7. pants – 2. punkts – 2. daļa – c apakšpunkts</Article2>
	

	Komisijas ierosinātais teksts
	Grozījums

	c)	attiecībā uz 6. panta pirmās daļas c) apakšpunktā minētajiem atbalsta saņēmējiem saskaņotais pakalpojumu kopums var ietvert konkrētā darba ņēmēja vajadzībām pielāgotu apmācību un pārkvalifikāciju, tajā skaitā attiecībā uz informācijas un komunikācijas tehnoloģiju un citu digitālajā laikmetā nepieciešamu prasmju apgūšanu, iegūto zināšanu un prasmju sertifikāciju, palīdzību darba meklēšanā individuālu pakalpojumu vai mērķorientētu grupas nodarbību veidā, profesionālo orientāciju, konsultāciju pakalpojumus, darbaudzināšanu, pārcelšanas atbalstu, uzņēmējdarbības veicināšanu un sadarbības pasākumus. Tas nedrīkst ietvert saīsināta darba laika shēmas.;
	c)	attiecībā uz 6. panta pirmās daļas c) apakšpunktā minētajiem atbalsta saņēmējiem saskaņotais pakalpojumu kopums var ietvert konkrētā darba ņēmēja vajadzībām pielāgotu apmācību un pārkvalifikāciju, ar ko papildina esošos atbalsta veidus saskaņā ar valsts pasākumiem, tajā skaitā attiecībā uz informācijas un komunikācijas tehnoloģiju un citu digitālajā laikmetā nepieciešamu prasmju apgūšanu, iegūto zināšanu un prasmju sertifikāciju, palīdzību darba meklēšanā individuālu pakalpojumu vai mērķorientētu grupas nodarbību veidā, profesionālo orientāciju, konsultāciju pakalpojumus, darbaudzināšanu, pārcelšanas atbalstu, uzņēmējdarbības veicināšanu un sadarbības pasākumus. Tas nedrīkst ietvert saīsināta darba laika shēmas.;


Or. <Original>{EN}en</Original>
</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>1. pants – 1. daļa – 7. punkts – ba apakšpunkts (jauns)</Article>
<DocAmend2>Regula (ES) 2021/691</DocAmend2>
<Article2>7. pants – 2. punkts – 5.a daļa (jauna)</Article2>
	

	Komisijas ierosinātais teksts
	Grozījums

	
	ba)	panta 2. punktā pievieno šādu daļu:

	
	“Izstrādājot saskaņotus pasākumu kopumus saskaņā ar šo punktu, darba devēji nodrošina, ka procesā piedalās sociālie partneri saskaņā ar piemērojamiem valsts tiesību aktiem, jo īpaši nosakot vajadzīgās prasmes, kopīgi izstrādājot mācību programmas, validējot kvalitāti un uzraugot īstenošanu.” 


Or. <Original>{EN}en</Original>
</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 1. punkts</Article2>
	

	Komisijas ierosinātais teksts
	Grozījums

	1.	Uzņēmumi, kuros notiek pārstrukturēšana, var pieprasīt, lai attiecīgā dalībvalsts iesniegtu pieteikumu finansiāla ieguldījuma saņemšanai no EGF, ja ir izpildīti 4. panta 2. punkta d) apakšpunktā noteiktie intervences kritēriji un ja uzņēmums vēlas piedāvāt EGF līdzfinansētu palīdzību atlaišanu gaidošajiem darba ņēmējiem saskaņā ar 6. panta pirmās daļas c) apakšpunktu. Šādu pieprasījumu uzņēmums iesniedz divu nedēļu laikā no dienas, kad tas rakstiski paziņoja valsts iestādēm par plānoto kolektīvo atlaišanu saskaņā ar Direktīvas 98/59/EK 3. panta 1. punktu.
	1.	Uzņēmumi, kuros notiek pārstrukturēšana, var pieprasīt, lai attiecīgā dalībvalsts iesniegtu pieteikumu finansiāla ieguldījuma saņemšanai no EGF, ja ir izpildīti 4. panta 2. punkta d) apakšpunktā noteiktie intervences kritēriji, ja uzņēmums vēlas piedāvāt EGF līdzfinansētu palīdzību atlaišanu gaidošajiem darba ņēmējiem saskaņā ar 6. panta pirmās daļas c) apakšpunktu un pēc apspriešanās ar darba ņēmēju pārstāvjiem. Šādu pieprasījumu uzņēmums iesniedz divu nedēļu laikā no dienas, kad tas rakstiski paziņoja valsts iestādēm par plānoto kolektīvo atlaišanu saskaņā ar Direktīvas 98/59/EK 3. panta 1. punktu.


Or. <Original>{EN}en</Original>
</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 2. punkts</Article2>
	

	Komisijas ierosinātais teksts
	Grozījums

	2.	Visas dalībvalstis izraugās vienotu kontaktpunktu, kuram uzņēmumi var nosūtīt šā panta 1. punktā minētos pieprasījumus, un publicē attiecīgas pamatnostādnes un veidnes. Minētās veidnes ļauj iegūt visu vajadzīgo informāciju, kas jāietver pieteikumā finansiālā ieguldījuma saņemšanai no EGF, kā izklāstīts vienā no turpmākajiem punktiem.
	2.	Visas dalībvalstis izraugās vienotu kontaktpunktu, kuram uzņēmumi var nosūtīt šā panta 1. punktā minētos pieprasījumus. Attiecīgā gadījumā šo vienoto kontaktpunktu var izveidot tā, lai ņemtu vērā valsts kompetenču sadalījumu. Komisija sadarbībā ar dalībvalstīm publicē attiecīgas pamatnostādnes un kopīgas veidnes. Lai nodrošinātu, ka finansiālais atbalsts sasniedz attiecīgos darba ņēmējus, minētajās pamatnostādnēs cita starpā iekļauj norādījumus par piemērojamajiem valsts atbalsta noteikumiem. Minētās veidnes ļauj iegūt visu vajadzīgo informāciju, kas jāietver pieteikumā finansiālā ieguldījuma saņemšanai no EGF, kā izklāstīts 10. punktā.


Or. <Original>{EN}en</Original>
</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 5. punkts</Article2>
	

	Komisijas ierosinātais teksts
	Grozījums

	5.	Ja uzņēmums to pieprasa, attiecīgā dalībvalsts sniedz uzņēmumam padomus visas pieteikuma iesniegšanas procedūras laikā.
	5.	Ja uzņēmums vai darba ņēmēju pārstāvis to pieprasa, attiecīgā dalībvalsts sniedz uzņēmumam padomus visas pieteikuma iesniegšanas procedūras laikā.


Or. <Original>{EN}en</Original>
</Amend>
<Amend>Grozījums Nr.		<NumAm>17</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 6. punkts</Article2>
	

	Komisijas ierosinātais teksts
	Grozījums

	6.	Ja pieteikuma iesniedzēja dalībvalsts to pieprasa, Komisija sniedz dalībvalstij padomus visas pieteikuma iesniegšanas procedūras laikā.
	6.	Ja pieteikuma iesniedzēja dalībvalsts to pieprasa, Komisija sniedz dalībvalstij padomus visas pieteikuma iesniegšanas procedūras laikā, tostarp nodrošinot centralizētas veidnes un norādījumus par valsts atbalsta noteikumiem.


Or. <Original>{EN}en</Original>
</Amend>
<Amend>Grozījums Nr.		<NumAm>18</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 9. punkts – 1. daļa</Article2>
	

	Komisijas ierosinātais teksts
	Grozījums

	Pamatojoties uz pieteikuma iesniedzējas dalībvalsts sniegto informāciju, Komisija pabeidz izvērtēt pieteikuma atbilstību finansiāla ieguldījuma piešķiršanas nosacījumiem 30 darbdienu laikā pēc pilnīga pieteikuma vai attiecīgā gadījumā pieteikuma tulkojuma saņemšanas.
	Pamatojoties uz pieteikuma iesniedzējas dalībvalsts sniegto informāciju, Komisija pabeidz izvērtēt pieteikuma atbilstību finansiāla ieguldījuma piešķiršanas nosacījumiem 30 darbdienu laikā pēc pilnīga pieteikuma vai attiecīgā gadījumā pieteikuma tulkojuma saņemšanas. Minētajā novērtējumā iekļauj kopsavilkumu par apspriešanās procesa un ierosināto apmācības pasākumu piemērotību.


Or. <Original>{EN}en</Original>
</Amend>
<Amend>Grozījums Nr.		<NumAm>19</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 10. punkts – ievaddaļa </Article2>
	

	Komisijas ierosinātais teksts
	Grozījums

	10.	Pieteikumā ietver šādu informāciju:
	10.	Pieteikums ir balstīts uz centralizētām veidnēm, un tajā ietver šādu informāciju:


Or. <Original>{EN}en</Original>
</Amend>
<Amend>Grozījums Nr.		<NumAm>20</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 10. punkts – a apakšpunkts</Article2>
	

	Komisijas ierosinātais teksts
	Grozījums

	a)	attiecīgā uzņēmuma identifikācija;
	a)	attiecīgā uzņēmuma identifikācija un attiecīgā gadījumā visu skarto piegādātāju vai pakārtoto lietotāju identifikācija;


Or. <Original>{EN}en</Original>
</Amend>
<Amend>Grozījums Nr.		<NumAm>21</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 10. punkts – ca apakšpunkts (jauns)</Article2>
	

	Komisijas ierosinātais teksts
	Grozījums

	
	ca)	attiecīgā gadījumā piegādātāju vai pakārtoto lietotāju sniegta pamatota analīze, kurā izklāstīta tiešā un cēloniskā sakarība starp kolektīvajā pieteikumā iekļautajiem uzņēmumiem, tostarp saikne starp galvenajām darbvietām, kuras skārusi aizstāšana, un darbvietām, kuras skartas to piegādātājos vai pakārtotajos lietotājos;


Or. <Original>{EN}en</Original>
</Amend>
<Amend>Grozījums Nr.		<NumAm>22</NumAm>
<DocAmend>Regulas priekšlikums</DocAmend>
<Article>1. pants – 1. daļa – 9. punkts</Article>
<DocAmend2>Regula (ES) 2021/691</DocAmend2>
<Article2>8.a pants – 10. punkts – d apakšpunkts</Article2>
	

	Komisijas ierosinātais teksts
	Grozījums

	d)	apstiprinājums, ka uzņēmums ir ievērojis un turpina ievērot savus juridiskos pienākumus vai koplīgumus, kas attiecas uz minēto plānoto atlaišanu, un ir sniedzis darba ņēmējiem atbilstošu palīdzību, kā arī to procedūru apraksts, kuras uzņēmums ievēro, apspriežoties ar paredzētajiem atbalsta saņēmējiem vai to pārstāvjiem;
	d)	apstiprinājums, ka uzņēmums ir ievērojis un turpina ievērot savus juridiskos pienākumus vai koplīgumus, kas attiecas uz minēto plānoto atlaišanu, un ir sniedzis darba ņēmējiem atbilstošu palīdzību, kā arī to procedūru apraksts, kuras uzņēmums ievēro, apspriežoties ar paredzētajiem atbalsta saņēmējiem vai to pārstāvjiem visa procesa laikā, tostarp saskaņotā pasākumu kopuma izveides laikā;


Or. <Original>{EN}en</Original>
</Amend>
<Amend>Grozījums Nr.		<NumAm>23</NumAm>
<DocAmend>Regulas priekšlikums</DocAmend>
<Article>1. pants – 1. daļa – 17. punkts</Article>
<DocAmend2>Regula (ES) 2021/691</DocAmend2>
<Article2>22. pants – 4. punkts</Article2>
	

	Komisijas ierosinātais teksts
	Grozījums

	4.	Atbalsta saņēmēju apsekojumu sāk sestajā mēnesī pēc katra īstenošanas perioda beigām. Dalībai atbalsta saņēmēju apsekojumā tiek atvēlētas vismaz četras nedēļas. Dalībvalstis izplata atbalsta saņēmēju apsekojuma veidlapu atbalsta saņēmējiem, nosūta vismaz vienu atgādinājumu un informē Komisiju par veidlapas izplatīšanu un nosūtīto atgādinājumu. Ja uzņēmuma īstenotā palīdzība bija paredzēta šīs regulas 6. panta pirmās daļas c) apakšpunktā minētajiem atbalsta saņēmējiem, par Komisijas sagatavotās apsekojuma veidlapas izplatīšanu starp darba ņēmējiem, kuri piedalījās pasākumos, ir atbildīgs attiecīgais uzņēmums. Komisija apkopo un analizē atbalsta saņēmēju apsekojumā sniegtās atbildes, lai tās izmantotu turpmākajos novērtējumos.;
	4.	Atbalsta saņēmēju apsekojumu sāk sestajā mēnesī pēc katra īstenošanas perioda beigām. Dalībai atbalsta saņēmēju apsekojumā tiek atvēlētas vismaz četras nedēļas. Dalībvalstis izplata atbalsta saņēmēju apsekojuma veidlapu atbalsta saņēmējiem, nosūta vismaz vienu atgādinājumu un informē Komisiju par veidlapas izplatīšanu un nosūtīto atgādinājumu. Ja uzņēmuma īstenotā palīdzība bija paredzēta šīs regulas 6. panta pirmās daļas c) apakšpunktā minētajiem atbalsta saņēmējiem, par Komisijas sagatavotās apsekojuma veidlapas izplatīšanu starp darba ņēmējiem un darba ņēmēju pārstāvjiem, kuri piedalījās pasākumos, ir atbildīgs attiecīgais uzņēmums. Komisija apkopo un analizē atbalsta saņēmēju apsekojumā sniegtās atbildes, lai tās izmantotu turpmākajos novērtējumos.;


Or. <Original>{EN}en</Original>
</Amend></RepeatBlock-Amend>

[bookmark: _Toc203379538]PASKAIDROJUMS
Pašlaik Eiropas Globalizācijas pielāgošanās fonds (EGF) ir ārkārtas fonds, ko izmanto, lai atbalstītu darbu zaudējušus darba ņēmējus, kuri zaudējuši darbu strukturālu ekonomikas transformāciju dēļ. Šis atbalsts ļauj visneaizsargātākajiem darba ņēmējiem, kuri zaudē darbu liela mēroga pārstrukturēšanas pasākumos, pēc iespējas ātrāk atrast jaunu darbu. Tomēr izmaiņas ražošanas modeļos, kas saistītas ar divējādo digitālo un zaļo pārkārtošanos, var vēl vairāk palielināt pārstrukturēšanas procesu apjomu. Tas palielina spiedienu uz uzņēmumiem, kuriem jau ir jāinvestē šajās pārejās. Tajā pašā laikā starptautiskās tirdzniecības attīstība rada papildu spiedienu uz mūsu Eiropas uzņēmumiem, kuriem tās dēļ, iespējams, būs jāmaina darbības organizācija. 

Šo iemeslu dēļ un lai aizsargātu gan Eiropas Savienības stratēģisko neatkarību, gan nodarbinātību Eiropā, par katru cenu būtu jāizvairās no uzņēmumu slēgšanas un atlaišanas. Tāpēc EGF ietvaros vajadzētu būt iespējamam arī proaktīvam, konkrētam un mērķtiecīgam atbalstam darbiniekiem uzņēmumos, kuros notiek pārstrukturēšana. Šim atbalstam būtu jāļauj darba ņēmējiem atrast jaunu darbu tajā pašā uzņēmumā, bet ieņemot jaunu funkciju, vai atrast darbu citā uzņēmumā. Kvalificētu darbinieku saglabāšana var arī palīdzēt uzņēmumiem, kas tiek pārstrukturēti, turpināt savu darbību Eiropā. 

Ņemot vērā to, cik svarīgi ir saskaņot EGF atbalstu ar plašākiem Savienības stratēģiskajiem mērķiem, ar šo regulu ir jānodrošina, ka pieejamais EGF atbalsts tiek piešķirts uzņēmumiem, kuru pārstrukturēšanas process stiprina divējādo digitālo un zaļo pārkārtošanos, un ka atbalsts tiek sniegts darba ņēmējiem, ko skārusi nenovēršama darbvietu pārvietošana. Tas palielinās fonda lomu ilgtspējīgas inovācijas un prasmju attīstības veicināšanā. Tas aizsargā publisko līdzekļu izmantošanu un nodrošina, ka EGF kļūst ne tikai par seku mazināšanas, bet arī pārveides instrumentu.

Viens no būtiskākajiem papildinājumiem ievieš atbilstību pārstrukturēšanas procesā esošu uzņēmumu tiešo piegādātāju un pakārtoto lietotāju darba ņēmējiem, jo uz tiem attiecas arī pašreizējais EGF atbalsts. Tas atspoguļo sarežģīto savstarpējo atkarību mūsdienu vērtības ķēdēs un ņem vērā, ka pārstrukturēšanas negatīvā ietekme bieži vien sniedzas arī ārpus galvenā uzņēmuma. Lai saglabātu pārskatatbildību un nodrošinātu mērķtiecīgu intervenci, papildinājumi prasa pierādīt aprakstīto cēloņsakarību starp šiem darbiniekiem un primāro pārstrukturēšanas pasākumu.

Lai nodrošinātu, ka mērķorientētie pasākumu kopumi ir īpaši izstrādāti darba ņēmējiem, kurus skar nenovēršama darbvietu pārvietošana, ir ārkārtīgi svarīgi savlaicīgi un jēgpilni iesaistīt darba ņēmējus un viņu pārstāvjus. Tāpēc visa procesa laikā vienmēr būtu jāievēro piemērojamie valsts tiesību akti par sociālo dialogu. Grozījumi veicina pārredzamību un taisnīgumu pārstrukturēšanas laikā un aizsargā darba ņēmēju tiesības piedalīties tādu lēmumu pieņemšanā, kas ietekmē viņu nākotni. Projektā arī ierosināts palielināt sociālo partneru lomu koordinēto atbalsta kopumu izstrādē, nodrošinot, ka apmācības un prasmju pilnveides pasākumi ir pielāgoti, efektīvi un atbilstīgi reģionālajiem darba tirgiem. 

Lai samazinātu administratīvo slogu gan dalībvalstīm, gan uzņēmumiem, papildinājumi arī ierosina izmantot standartizētas veidnes, centralizētus norādījumus un lielāku skaidrību par valsts atbalsta noteikumiem.
Kopumā šie papildinājumi atbilst gan darbvietu pārvietošanas mainīgajam raksturam, gan Savienības stratēģiskajām prioritātēm. To mērķis ir padarīt EGF iekļaujošāku, uz nākotni orientētu un integrētāku ES sociālajā un rūpniecības politikā, nodrošinot, ka tas joprojām ir būtisks mehānisms pārejas posmā esošu darba ņēmēju atbalstam.

<FootprintIntro>Saskaņā ar Reglamenta I pielikuma 8. pantu referente apliecina, ka, gatavojot ziņojuma projektu, viņa ir saņēmusi pienesumu no šādām vienībām vai personām:</FootprintIntro>
	Vienība un/vai persona

	European Trade Union Confederation

	ACV-CSC

	Business Europe

	VBO-FEB

	IndustriAll - European Trade Union

	European Economic & Social Committee


Par šī saraksta sagatavošanu ir atbildīga vienīgi referente.
Ja fiziskas personas sarakstā ir identificētas ar vārdu, amatu vai ar abiem, referente apliecina, ka viņa ir iesniegusi attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

